Kulturministeren foreslår at samle administrationen af konservatorieuddannelser i Jylland. Konservatorieuddannelsen i Aalborg udbydes fortsat i det kommende Musikkens Hus.

Kulturministeriet har i dag udsendt et forslag om at slå Jysk Musikkonservatorium i Århus og Nordjysk Musikkonservatorium i Aalborg sammen. Rent fysisk betyder det ikke noget, da konservatorieuddannelsen stadig udbydes i Aalborg. Men de to konservatorier får en fælles ledelse og administration i Århus. Forslaget betyder, at der fortsat skal udbydes uddannelser i både Aalborg og Århus, og at uddannelsen i Aalborg fortsat skal flytte til det kommende Musikkens Hus. Rådmanden for Sundhed og Bæredygtig Udvikling i Aalborg Kommune, Thomas Kastrup-Larsen (Soc. Dem.), kalder forslaget for "en rigtig dårlig idé". Hør ham uddybe i Tv2/Nords udsendelser i dag.